stanford-oval/wikipedia huggingface dataset:
קארל לוין
בסנאט של ארצות הברית > מדיניות וחוקים > סוגיות אחרות

איכות הסביבה: לוין כתב חקיקה בחוק להסמכת הגנה לאומית 2003, כשהוא יוצר תוכנית למחקר ותשתית של מכוניות של תא דלק.
ב-1999 השיג לוין 56 מיליון דולר לפרויקט "ריוורפרונט" של מדינת דטרויט. המימון, בחלקו, נועד לרכישת אדמה באורך חמישה מיל לצורך הקמת טיילת גדולה וירוקה לאורכו של נהר דטרויט. במשך שנים נשפכו אל הנהר חומרים מזהמים ממפעלים באזור.
אתיקה: לוין חיבר את חוק "התחרותיות בהענקת חוזים", שהוביל לירידה משמעותית בעלויות הרכישה של הממשל הפדרלי. הוא גם חיבר את "חוק ההגנה למדווחים", שמגן על מועסקים פדרליים שחושפים בזבזנות, שחיתויות ושימוש בשיטות מיותרות במשרדים ממשלתיים.
ביטוח בריאות: לוין תמך בביטוח בריאות לאומי, שיכסה את כל האזרחים האמריקנים. כמו כן תמך במחקר בתאי-גזע.
בחירות: לוין היה מבקר של סטטוס מדינת ניו המפשייר כמדינה הראשונה בפריימריס הבחירות לנשיאות. הוא טען, שיש מדינות מגוונות יותר מבחינת אוכלוסייה (כגון המדינה אותה הוא ייצג, מישיגן) והן צריכות להיות "המדינה הראשונה בפריימריס" וכך להשפיע יותר על הסוגיות הבולטות בבחירות.
באפריל 2006 נבחר לוין על ידי מגזין "טיים" כאחד מעשרת הסנאטורים האמריקנים הטובים ביותר.
האיגוד האמריקאי לחירויות אזרחיות (American Civil Liberties Union, ACLU) (בפועל, האגודה לזכויות האזרח) הליברלי נתן לו ציון של 78% בנושא חירות בשנת 2005.
לוין דורג על ידי "בעלי הנשק של אמריקה" (Gun Owners of America) בציון F (נכשל) בשל עמדתו לפיקוח קשוח על מכירת נשק.
בסנאט של ארצות הברית > יחסו לישראל

לוין שיתף פעולה עם המאמץ הישראלי ליצור לחץ על איראן לבל תפתח נשק גרעיני, כאשר אמר במרץ 2012, כי לדעתו, ישראל תתקוף באיראן אם זו לא תיענה לדרישה לעצור את העשרת האורניום ולעמוד תחת פיקוח בינלאומי. הוא אף הוסיף כי איראן מפרה לפחות חצי תריסר החלטות או"ם כנגדה, וכל עוד היא לא תסכים לפתוח את מתקניה לפיקוח "אני יכול לומר שתקיפה ישראלית היא סבירה". עם זאת, ב-30 בנובמבר 2012 הצביעו 94 סנאטורים בעד עוד סבב עיצומים על איראן, כחלק מהמאבק בתוכניתה הגרעינית. הסבב הזה גובש על ידי הסנאטור הדמוקרטי רוברט מננדז והסנאטור הרפובליקני מארק קירק, בהסכמה דו מפלגתית ובעידודה של איפא"ק, השדולה הפרו-ישראלית בקונגרס. הסנאטור לוין הסתייג אז במידת מה מהמאמץ הכללי הזה ומסר כי אישים בממשל אובמה הביעו דאגה שהסנקציות אינן מאפשרות גמישות ולדבריו, הסנאט ובית הנבחרים יבדקו לעומק את הסוגיה הזאת לפני שיגבשו סופית את הצעת החוק.
ב-10 בפברואר 2013, תוך כדי הדיונים והמאבק בוועדת השירותים המזוינים של הסנאט על מינויו של צ'אק הייגל לשר ההגנה בממשל אובמה, התפרסמו ידיעות כי ייתכן שהייגל קיבל כספים מארגון תומך טרור בשם "ידידי חמאס". הרפובליקנים דרשו לחקור בעניין זה וההתנגדות הבולטת ביותר לחקירה הגיעה דווקא מהסנאטור קארל לוין, יו"ר הוועדה מהמפלגה הדמוקרטית, שטען כי ""מדובר בדרישה חסרת תקדים... החורגת בהרבה מעבר לנהלים המקובלים לגבי השקיפות שנדרשה ממועמדים קודמים לתפקיד שר ההגנה".
חייו האישיים

נישא לברברה הלפרין ב-1961 ולזוג שלוש בנות.
קיבל תואר כבוד מאוניברסיטת מישיגן ב-2004 ומאוניברסיטת ווין ב-2005.
נפטר ב-29 ביולי 2021 מסרטן הריאה בבית החולים הנרי פורד שבדטרויט.
הערות שוליים

↑  שושלת משפחתית
↑  לוין יחתור לעוד כהונה בסנאט, AP, באתר MSNBC, מדור חדשות ארצות הברית, 4 בדצמבר 2006
↑  Sen. Carl Levin (D-Mich.) won’t seek reelection in 2014, אתר הוושינגטון פוסט, 8 במרץ 2013
↑  מליכי משיב אש למבקריו האמריקאים, אתר BBC, מדור חדשות, 26 באוגוסט 2007
↑  אנת'וני יורק, סטנדרטים נוקשים יותר לבנזין? לא בזמן הקרוב, אתר .salon.com, מדור פוליטיקה, 14 במרץ 2002
↑  דייוויד בורנט, הבלש: קארל לוין, מגזין טיים, 14 באפריל 2006
↑  סנאטור דמוקרטי: סביר להניח שישראל תתקוף את איראן, באתר ערוץ 7, 7 במרץ 2012
↑  הסנאט האמריקני אישר פה אחד: עוד סנקציות על אירן - וואלה חדשות, באתר וואלה, 30 בנובמבר 2012
↑  צח יוקד (ארה"ב) ויצחק הילדסהיימר, האם צ'אק הייגל קיבל כסף מארגון "ידידי חמאס"?, באתר nrg‏, 10 בפברואר 2013
↑  Mike Householder, Corey Williams, David Eggert, Longtime Jewish senator Carl Levin dies at 87, Times Of Israel, ‏30 ביולי 2021 (באנגלית)
| --- | --- |
בקרת זהויות :  GND: 1195483120  ISNI: 0000 0000 3300 157X  LCCN: n91107669  NARA: 10571485  SNAC: w6mt1pmd  US Congress: L000261  VIAF: 3086149198215874940008   WorldCat (עם VIAF): 3086149198215874940008 
קארל לוין והסנאטור וורן מאזינים לשימוע האישור של מועמדותו של מייקל מאלן לתפקיד יושב ראש המטות המשולבים
הסנאטור לוין מכריז במסיבת עיתונאים על התנגדותו למלחמת עיראק ונכונותו להצביע "לא" בהסמכה למתן זכות לנשיא ג'ורג' וו. בוש לפלוש לעיראק
הכוכב הבא לאירוויזיון 2017

| --- | --- |
סמליל העונה
סמליל העונה
 מנחים:  אסי עזר, רותם סלע ויעל גולדמן
 שופטים:  הראל סקעת, אסף אמדורסקי, קרן פלס, סטטיק ובן-אל תבורי
 זוכים:  אימרי זיו
 פרסים:  ייצוג ישראל באירוויזיון 2017
 שידור
 רשת שידור:  קשת 12
 תקופת שידור מקורית:  2 בינואר 2017 – 13 בפברואר 2017
 
 → הכוכב הבא לאירוויזיון 2016הכוכב הבא לאירוויזיון 2018 ←
הכוכב הבא לאירוויזיון 2017 הייתה העונה הרביעית של תוכנית הריאליטי הישראלית "הכוכב הבא לאירוויזיון". את התחרות הנחו אסי עזר, רותם סלע ויעל גולדמן, שהחליפה את סלע כשיצאה לחופשת לידה. פאנל השופטים הורכב מהראל סקעת, אסף אמדורסקי, קרן פלס וסטטיק ובן-אל תבורי. הזוכה, אימרי זיו, נבחר לייצג את ישראל באירוויזיון 2017, שהתקיים בקייב שבאוקראינה. שירו לתחרות היה "I Feel Alive", והוא דורג בערב הגמר במקום ה-23 עם 39 נקודות.
מהלך התחרות

המבצע נבחר על ידי תוכנית מציאות, הכוכב הבא לאירוויזיון 2017 ששודרה במסגרת שידורי קשת בערוץ 2 וכן באתר האינטרנט שלה, mako. הזוכה בה ייצג את ישראל באירוויזיון 2017.
התוכנית שודרה בהנחיית אסי עזר, רותם סלע ויעל גולדמן, שהחליפה את סלע במהלך חופשת הלידה וכלל פאנל שופטים הכולל את: אסף אמדורסקי, קרן פלס, הראל סקעת (נציג ישראל באירוויזיון 2010) וסטטיק ובן-אל תבורי.
התחרות כללה תשעה משדרים, שהחלו ב-2 בינואר והסתיימו ב-13 בפברואר 2017.
בשלב האודישנים של התחרות נדרשו המבצעים להשיג 70% מהקולות במהלך הופעתם כדי לעבור לשלב הבא. כל חבר בפאנל השופטים יכל להעלות את הציון של המבצע ב-10%.
פאנל השופטים בחר את שמונה המבצעים המועדפים מכל המבצעים שהתקדמו משלב האודישנים. השמונה שעברו את שלב האודישנים, התחרו בארבע קרבות של שני מבצעים בכל דו-קרב.
הזוכים בדו-קרב עברו ישירות לשלב הבא ושאר ארבעת המבצעים, התחרו בשני דו-קרבים בסיבוב השני. הזוכים בדו-קרב בסיבוב השני עברו לשלב הבא.
ששת המבצעים הנותרים התחרו בשלושה דו-קרבים שבהם שלושה הזוכים בדו-קרב עלו לשלב הגמר, ואילו שלושת המבצעים הנותרים השתתפו בסיבוב השני. מתוך שלושת המבצעים הנותרים בסיבוב השני, המבצע עם הציון הטוב ביותר עלה לשלב הגמר.
ארבעת המועמדים הסופיים היו "ביטבוקס אלמנט", דיאנה גולבי, אימרי זיו וג'ולייטה.
אימרי זיו שימש כזמר מלווה של נדב גדג' וחובי סטאר בתחרות האירוויזיון 2015 ו-2016 בהתאמה.
מהלך התחרות > שלב האודישנים

שלב האודישנים שודר מה-2 בינואר 2017 ועד ה-24 בינואר 2017. 21 מתוך 30 המתמודדים עברו לשלב הבא לאחר שקיבלו לפחות 70% מהקולות.
בין המתמודדים היו אימרי זיו, שהשתתף בעונה הראשונה של The Voice ישראל והיה זמר הליווי של נציגי ישראל באירוויזיון 2015 ו-2016, דיאנה גולבי זוכת העונה השמינית של כוכב נולד, ליהיא גרינר, שהשתתפה בתוכנית המציאות האח הגדול עונה 3, הזמרת ג'ולייטה, ההרכב "משפחת אלייב", הזמרת מיטל דה רזון.
מיכל שפירא, הזמרת שהתפרסמה לראשונה כשהשתתפה בעונה השנייה של תוכנית המציאות פרויקט Y, הודיעה מאוחר יותר שהיא פרשה מהתחרות.
| סדר> סדר.2 בינואר 2017 | שם המבצע> שם המבצע.2 בינואר 2017 | שם השיר> שם השיר.2 בינואר 2017 | הצבעת השופטים> אמדורסקי.2 בינואר 2017 | הצבעת השופטים> פלס.2 בינואר 2017 | הצבעת השופטים> סקעת.2 בינואר 2017 | הצבעת השופטים> סטטיק ותבורי.2 בינואר 2017 | ציון> ציון.2 בינואר 2017 | תוצאה> תוצאה.2 בינואר 2017 |
| --- | --- | --- | --- | --- | --- | --- | --- | --- |
| 1 | אימרי זיו | "The Edge of Glory" |  |  |  |  | 93% | עבר |
| 2 | ביטבוקס אלמנט | "Bang Bang" |  |  |  |  | 91% | עברו |
| 3 | לי סבח | "זמר שלוש התשובות" |  |  |  |  | 79% | עבר |
| 4 | דניאל זוואלס | "Euphoria" |  |  |  |  | 28% | הודח |
| 5 | תלאתה | "שיכורים מאהבה" |  |  |  |  | 75% | עברו |
| 6 | דיאנה גולבי | "Alive" |  |  |  |  | 95% | עברה |
| 7 | הלי לואיס | "Me Too" |  |  |  |  | 87% | עברה |
| 8 | גאלה קפויה | "Creep" |  |  |  |  | 41% | הודחה |
| 9 | ג'ודי ליין | "My Way" |  |  |  |  | 81% | עברה |
3 בינואר 2017
| 1 | ספיר נהון | "שבע בערב" |  |  |  |  | 88% | עברה |
| 2 | ליהיא גרינר | "The Climb" |  |  |  |  | 58% | הודחה |
| 3 | אושר ביטון | "להשתגע" | — |  |  |  | 77% | עבר |
9 בינואר 2017
| 1 | ג'ולייטה | "Listen" |  |  |  |  | 72% | עברה |
| 2 | יוסף גל | "בורח מהכל" |  |  |  |  | 91% | עבר |
| 3 | שחר טבוך | "יואב" |  |  |  |  | 62% | הודח |
| 4 | יונה שבין | "Runnin' (Lose It All)" |  |  |  |  | 79% | עברה |
| 5 | להקת עמקה | "מחרוזת תימנית" |  |  |  |  | 28% | הודחו |
| 6 | הלן קלאנדזה | "All About That Bass" |  |  |  |  | 90% | עברה |
| 7 | יונית זיידנברג | "הכניסיני תחת כנפיך" |  |  |  |  | 85% | עברה |
16 בינואר 2017
| 1 | רון בוחבוט | "ירוק ודבש" |  | — |  |  | 82% | עבר |
| 2 | משפחת אלייב | "ליל ג'ון" |  |  |  |  | 77% | עברו |
| 3 | אביב לוסב | "בסוף כל יום" |  |  |  |  | 56% | הודח |
| 4 | בטא זינק | "Dancing Shoes" | — |  |  |  | 77% | עבר |
| 5 | להקת המותגים | "לירן חולצה אפורה" |  |  |  |  | 14% | הודחו |
| 6 | מיכל שפירא | "Chandelier" |  |  |  |  | 76% | עברה פרשה |
| 7 | חן מקסימוב | "לשם" |  |  |  |  | 84% | עברה |
24 בינואר 2017
| 1 | ניקה | "Out Here on My Own" |  |  |  |  | 49% | הודחה |
| 2 | נוי אייזן וחן צימרמן | מאש-אפ (Watch Me (Whip/Nae Nae), How Deep Is Your Love, We Don't Talk Anymore, Cold Water and Let Me Love You) |  |  |  |  | 80% | עברו |
| 3 | אליעד מלכי | "You Are the Only One" |  |  |  | — | 27% | הודח |
| 4 | דייוויד ונסיאן | "Rise Like a Phoenix" |  |  |  |  | 86% | עבר |
מהלך התחרות > תוצאות של אודישנים נוספים

באודישן זה צומצמה הנבחרת מעשרים לשמונה מתמודדים שעברו לשלב הבא.
| 0 | 1 | 2 | 3 |
| --- | --- | --- | --- |
| ביטבוקס אלמנט | משפחת אלייב | ג'ולייטה | ספיר נהון |
| בטא זינק | הלי לואיס | לי סבח | תלאתה |
| חן מקסימוב | הלן קלאנדזה | נוי אייזן וחן צימרמן | יונה שבין |
| דייוויד ונסיאן | אימרי זיו | אושר ביטון | יונית זיידנברג |
| דיאנה גולבי | ג'ודי ליין | רון בוחבוט | יוסף גל |
מהלך התחרות > רבע הגמר

רבע הגמר שודר בשני חלקים 30 ו-31 בינואר 2017 והורכב משני שלבים: בשלב הראשון שמונת המתמודדים חולקו לארבעה קרבות. מכל דו-קרב המתמודד עם הציון הגבוה יותר עבר לשלב הבא. בשלב השני ארבעת המתמודדים שקיבלו את הציון הנמוך מכל דו-קרב התמודדו בדו-קרב נוסף. מכל דו-קרב המתמודד עם הציון הגבוה יותר עבר לשלב הבא.
| דו-קרב> דו-קרב.שלב ראשון - 30 בינואר 2017 | סדר> סדר.שלב ראשון - 30 בינואר 2017 | שם המבצע> שם המבצע.שלב ראשון - 30 בינואר 2017 | שם השיר> שם השיר.שלב ראשון - 30 בינואר 2017 | הצבעת השופטים> אמדורסקי.שלב ראשון - 30 בינואר 2017 | הצבעת השופטים> פלס.שלב ראשון - 30 בינואר 2017 | הצבעת השופטים> סקעת.שלב ראשון - 30 בינואר 2017 | הצבעת השופטים> סטטיק ותבורי.שלב ראשון - 30 בינואר 2017 | ציון> ציון.שלב ראשון - 30 בינואר 2017 | תוצאה> תוצאה.שלב ראשון - 30 בינואר 2017 |
| --- | --- | --- | --- | --- | --- | --- | --- | --- | --- |
| I | 1 | ג'ולייטה | "למה לי" / "Papi" |  |  |  |  | 87% | עברה |
| I | 2 | ספיר נהון | "יקירתי" |  |  |  |  | 79% | שלב שני |
| II | 3 | אימרי זיו | "Rude Boy" |  |  |  |  | 72% | עבר |
| II | 4 | ביטבוקס אלמנט | "Can't Hold Us" |  |  |  |  | 49% | שלב שני |
| III | 5 | הלי לואיס | "Cheap Thrills" |  |  |  |  | 58% | שלב שני |
| III | 6 | תלאתה | "משקה יקר" |  |  |  |  | 76% | עברו |
| IV | 7 | יונה שבין | "Blurred Lines" |  |  |  |  | 38% | שלב שני |
| IV | 8 | דיאנה גולבי | "My Immortal" |  |  |  |  | 83% | עברה |
שלב שני - 31 בינואר 2017
| I | 1 | יונה שבין | "Wake Me Up" |  |  |  |  | 85% | הודחה |
| I | 2 | ספיר נהון | "גשם" |  |  |  |  | 87% | עברה |
| II | 3 | הלי לואיס | "Love Yourself" |  |  |  |  | 52% | הודחה |
| II | 4 | ביטבוקס אלמנט | "In a Manner of Speaking" |  |  |  |  | 56% | עברו |
מהלך התחרות > חצי הגמר

חצי הגמר שודר ב-6 בפברואר 2017 והורכב משני שלבים: בשלב הראשון ששת המתמודדים השתתפו בשלושה קרבות. מכל דו-קרב, המתמודד עם הציון הגבוה יותר עבר לשלב הבא. בשלב השני שלושת המתמודדים שקיבלו את הציון הנמוך מכל דו-קרב התמודדו בתלת-קרב. המתמודד עם הציון הגבוה יותר עבר לשלב הבא.
| דו-קרב> דו-קרב.שלב ראשון | סדר> סדר.שלב ראשון | שם המבצע> שם המבצע.שלב ראשון | שם השיר> שם השיר.שלב ראשון | הצבעת השופטים> אמדורסקי.שלב ראשון | הצבעת השופטים> פלס.שלב ראשון | הצבעת השופטים> סקעת.שלב ראשון | הצבעת השופטים> סטטיק ותבורי.שלב ראשון | ציון> ציון.שלב ראשון | תוצאה> תוצאה.שלב ראשון |
| --- | --- | --- | --- | --- | --- | --- | --- | --- | --- |
| I | 1 | אימרי זיו | "I Don't Want to Miss a Thing" |  |  |  |  | 95% | עבר |
| I | 2 | ספיר נהון | "בנאדיק (קראתי לך)" |  |  |  |  | 82% | שלב שני |
| II | 3 | ביטבוקס אלמנט | "Heathens" |  |  |  |  | 91% | עברו |
| II | 4 | ג'ולייטה | "ואם פרידה" |  |  |  |  | 76% | שלב שני |
| III | 5 | תלאתה | "סימני הזמן" |  |  |  |  | 59% | שלב שני |
| III | 6 | דיאנה גולבי | "Feeling Good" |  |  |  |  | 87% | עברה |
שלב שני
IV: 
| IV | 1 | ג'ולייטה | "הטעם הישן" |  |  |  |  | 85% | עברה |
| IV | 2 | תלאתה | "מהפכה של שמחה" |  |  |  |  | 26% | הודחו |
| IV | 3 | ספיר נהון | "ברכת המלך" |  |  |  |  | 75% | הודחה |
מהלך התחרות > הגמר

הגמר שודר ב-13 בפברואר 2017 והורכב משני שלבים.
מהלך התחרות > הגמר > שלב ראשון

בשלב הראשון ארבעת המתמודדים הנותרים הוצמדו לשני זוגות דו-קרב. מכל דו-קרב, המתמודד עם הציון הגבוה עבר לשלב הבא של התחרות. בשלב זה לכל שופט הייתה אפשרות להעניק 3% מההצבעה. בסיום השלב הראשון השופטים הצילו מהדחה את אחד מתוך שני המתמודדים שהיה עם הביצוע הטוב לדעתם.
| דו-קרב | סדר | שם המבצע | שם השיר | הצבעת השופטים> אמדורסקי | הצבעת השופטים> פלס | הצבעת השופטים> סקעת | הצבעת השופטים> סטטיק ותבורי | ציון | תוצאה |
| --- | --- | --- | --- | --- | --- | --- | --- | --- | --- |
| I | 1 | אימרי זיו | "Halo" |  |  |  |  | 92% | עבר |
| I | 2 | ביטבוקס אלמנט | "Hey Mama" |  |  |  |  | 64% | הודחו |
| II | 3 | ג'ולייטה | "My Number One" |  |  |  |  | 71% | ניצלה מהדחה |
| II | 4 | דיאנה גולבי | "Euphoria" |  |  |  |  | 84% | עברה |
בחירת השופטים:
אסף אמדורסקי - ג'ולייטה
קרן פלס - ג'ולייטה
הראל סקעת - ג'ולייטה
סטטיק ובן-אל תבורי - ביטבוקס אלמנט
מהלך התחרות > הגמר > שלב שני

בשלב השני היו שלושת המתמודדים הנותרים שבצעו שיר נוסף והמתמודד עם הציון הגבוה ביותר זכה במקום הראשון. בשלב זה הקולות של השופטים היו סמליים, הזוכה נקבע רק על ידי הצופים שהצביעו באמצעות היישום בנייד.
הזוכה בתחרות הכוכב הבא לאירוויזיון 2017 הוא אימרי זיו והפרס שקיבל הוא לייצג את ישראל באירוויזיון 2017.
אחרי התחרות

ב-26 בפברואר 2017 נבחר השיר "I Feel Alive" על ידי חברי הוועדה מטעם רשות השידור הם: ד"ר משה מורד (יו"ר), עליזה דיין-חממה, ויובל גנור; מטעם שידורי קשת, טמירה ירדני, מירה שפיגל ותומר ג'י; ומטעם תאגיד השידור "כאן", אביעד רוזנבוים.
ב-9 במרץ 2017 נחשף השיר והקליפ של אימרי זיו, שכתבו והלחינו דולב רם ופן חזות במשדר מיוחד בערוץ הראשון.
זיו הגיע בגמר האירוויזיון למקום ה-23 עם 39 נקודות.
הערות שוליים

↑  החליפה את סלע במהלך חופשת הלידה שלה.
↑  הכוכבת שהביכה את עצמה ולא רוצה שתגלו, באתר וואלה, 4 בדצמבר 2016
↑  גילי נוי, ‏מיכל שפירא פורשת מ"הכוכב הבא", באתר ‏מאקו‏, 23 בינואר 2017
↑  נחשפה שמיניית רבע הגמר של "הכוכב הבא", באתר ‏מאקו‏, 29 בינואר 2017
↑  מור לוי, ‏נציג ישראל לאירוויזיון: אימרי זיו, באתר ‏מאקו‏, 13 בפברואר 2017
↑  נבחר השיר שייצג את ישראל באירוויזיון 2017, באתר ‏מאקו‏, 26 בפברואר 2017
↑  נחשף הקליפ לשיר האירוויזיון של אימרי זיו, באתר ‏מאקו‏, 9 במרץ 2017
בואינג 727

המטוס בשירות פאן אמריקן
המטוס בשירות "Lloyd Aéreo Boliviano"
בואינג 727 הוא מטוס נוסעים צר-גוף תלת מנועי לטווחים קצרים עד בינוניים. המטוס נושא 149/189 נוסעים (בהתאם לדגם) והוצג לראשונה בשנת 1963.
המטוס יוצר על ידי חברת בואינג האמריקנית, והוא אחד המטוסים הפופולריים ביותר בכל הזמנים, וסך הכול יוצרו 1831 מטוסי 727.
ייצורו הופסק בשנת 1984 וחלק מן המטוסים נמצאים בשירות עד היום, וידועים בבטיחותם ובאמינותם הגבוהה.
בזמן תכנונו היה הבואינג 727 מהמתקדמים באותה תקופה והוא שילב מנועים וטכנולוגיות חדשות.
במטוס שולב עיצוב מיוחד של זנב בצורת "T", ושלושה מנועים בחלק האחורי של המטוס. ה-727 תוכנן לשירות שדות תעופה קטנים יותר עם מסלולים קצרים יותר מאלו ששימשו את מטוסי הבואינג 707. ה-727 היה מטוס הסילון הראשון של בואינג שעבר בדיקות עייפות קפדניות, הראשון שהיה בעל בקרות טיסה מופעלות לחלוטין, הראשון שהשתמש בכנפיים משורשות וראשון עם יחידת כוח עזר (APU). ה-APU היה מנוע טורבינת גז קטן אשר ביטל את הצורך בכוח קרקעי או בציוד התחלתי בשדות התעופה הפרימיטיביים יותר של מדינות מתפתחות.
בינואר 2019 הוציאה חברת איראן אסמאן איירליינס את הדגם משירות. היא הייתה החברה האחרונה שהחזיקה את המטוס בשירות נוסעים. נכון לאוגוסט 2022 הוא בשירות מטען מצומצם בלבד.
דגמים עיקריים

בואינג 727-100 הדגם הראשון של ה-727, הוצג ונכנס לשירות בשנת 1963. הוא יכול לשאת כ-190 נוסעים לטווח של כ-4,000 ק"מ. המטוס הונע במנועים מתוצרת החברה האמריקאית "פראט אנד וויטני" JT8D. ובעל יכולת שיוט עד לגובה של כ-35,000 רגל במהירות של כ-850 קמ"ש.
בואינג 727-200 הוא דגם מוארך של דגם ה-100. הנושא את אותה כמות הנוסעים לטווחים ארוכים יותר של כ-5,200 ק"מ במהירויות של כ-900 קמ"ש. הדגם מונע במנועים מתוצרת "רולס-רויס" חזקים יותר. בואינג ייצרה גם דגם מטען של ה-727-200 (727-200F).
מכירות

בואינג מכרה 1831 מטוסי 727, המטוס נרכש בעיקר בחברות התעופה: אייר קנדה, אייר פראנס, אול ניפון איירווייז, אליטליה, אמריקן איירליינס, אוויאנקה, דלתא, לופטהאנזה, נורת'ווסט, איבריה, JAL, פאן אם, יונייטד איירליינס ועוד.
הערות שוליים

↑  בשירות מטען מצומצם בלבד
↑  BOEING, 727 Commercial Transport
↑  Matt Falcus, Iran Aseman Retires Last Scheduled Boeing 727, Airport Spotting Blog, ‏2019-01-14 (באנגלית)
| מטוסים אזרחיים מתוצרת בואינג |
| --- | --- | --- |
| מטוסי מדחף | 40 • 50 • 73 • 75 • 80 • 200 • 221 • 247 • 307 • 314 • 377 |  |
| מטוסי סילון (סדרת 7x7) | 707 • 717 • 727 • 737 (קלאסי • NG‏ • MAX‏) • 747 (747-400 • 747-8) • 757 • 767 • 777 (777X‏) • 787 • BBJ |  |
| מטוסי מחקר | 367 • 7J7 • 2707 • פליקן • סוניק קרוזר • X-40 • X-43 • X-48 • X-53 • Y1 • Y2 • Y3 |  |
קטגוריה: בואינג
| --- | --- |
בקרת זהויות :  NLI: 987007282541205171  GND: 4577053-0  LCCN: sh85015274  NARA: 10663250
קאבול

| --- | --- |
דגל קאבולדגל קאבול

מראה כללי של העיר
 מדינה:  אפגניסטן אפגניסטן
 מחוז:  קאבול
 ראש העיר:  חמדאללה נעמאני
 רבעים בעיר:  17
 תאריך ייסוד:  1200 לפנה"ס
 על שם:  קאבול 
 שטח:  383.1 קמ"ר
 גובה:  1,791 מטרים
 אוכלוסייה:  ‏
  ‑ בעיר:  4,434,550 (21 בספטמבר 2020)
  ‑ צפיפות:  11,575 נפש לקמ"ר (21 בספטמבר 2020)
 קואורדינטות:  34°31′58″N 69°09′57″E﻿ / ﻿34.532777777778°N 69.165833333333°E﻿ / 34.532777777778; 69.165833333333 
 אזור זמן:  UTC +4:30
 אתר העיר
  מפת מיקום  מפה מפורטת   (למפת אפגניסטן מוגדלת) קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו סין טג'יקיסטן אוזבקיסטן טורקמניסטןקאבול(למפת אפגניסטן רגילה) קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו ס. טג'יקיסטן אוזבקי. טורקמניסטןקאבול    מפת רובעי העיר tabBackground:;tabBorder:#aaa;defaultTab:0;
 
קאבול (בפשטו, דארי ופרסית: کابل, תעתיק מדויק: כַּאבֻּל) היא בירת אפגניסטן והעיר הגדולה ביותר בה.
גאוגרפיה

העיר ממוקמת לאורך עמק צר לאורך נהר קאבול (אנ'), בקרבת מעבר ח'ייבר, במחוז הקרוי על שמה שבמזרח המדינה, בגובה 1,791 מטרים מעל פני הים. קאבול מקושרת עם הגבול של טג'יקיסטן באמצעות מנהרה העוברת מתחת להרי הינדו-כוש.
היסטוריה

במקום קיים יישוב החל משנת 1200 לפני הספירה. בשנת 300 לפני הספירה נבנה במקום יישוב פרסי בשם קאבורה.
במהלך המאה הראשונה נכבשה העיר על ידי הקושאנים ואחריהם תחת שלטון הינדי. בשנת 664 נכבשה העיר על ידי הערבים.
במאה ה-13 נכבשה העיר על ידי המונגולים. במהלך המאה ה-13 הייתה העיר חלק מממלכת טימור. בשנת 1504 נכבשה העיר בשנית על ידי השליט המוגולי באבור.
השאה הפרסי נאדר שאה כבש את קאבול בשנת 1738. במהלך המאה ה-18 שחרר אמיד שאח דורני את העיר והשיבה לשלטון אפגני. בנו, טימור שאה הפך את העיר לבירת אפגניסטן בשנת 1772.
בשנת 1839 כבשו הבריטים את העיר מידיו של דוסת מוחמד ששלט בעיר באותה עת, והמליכו שליט בובה - את שאה שוג'אע דוראני. בשנת 1841 מרדו התושבים בשלטון הבריטי והביאו לנסיגתם של הבריטים מהעיר. הצבא הבריטי כבש את העיר מחדש בשנת 1842 ובזז אותה, אולם באותה שנה נסוג חזרה להודו, ודוסת מוחמד חזר לשלוט בעיר.
הבריטים שבו אל העיר בשנת 1878 וכבשו אותה מידיו של שיר עלי ח'אן אולם התושבים המקומיים רצחו את הבריטים שהגיעו אל העיר. הג'נרל רובטס שב בראשות כוח בריטי אל העיר בשנת 1879 במטרה להעניש את התושבים, והשאיר שליט בובה לשלוט במדינה.
בראשית המאה ה-20, שלט בעיר המלך אמאן אללה אשר ביצע רפורמות רבות בעיר, ביניהן חיבור העיר למערכת החשמל והקמת בתי ספר לבנות. בשנת 1919 הכריז אמאן אללה על עצמאות אפגניסטן מידי הבריטים.
בשנת 1928 הודח המלך על ידי המורד הטג'יקי חביב אללה כַּלַכּאני, ושלט בעיר תשעה חודשים, עד שאחיו החורג של אמאן אללה, נאדר שאה גרש אותו וחזר לשלוט במדינה.
בשנת 1932 נפתחה בעיר אוניברסיטת קאבול והחל מ-1950 רוצפו רחובות העיר בסיועה של ברית המועצות.
בשנות ה-60 של המאה ה-20 התפתחה העיר. נפתחו בה חנויות מערביות ובשנת 1967 נפתח בעיר גן החיות של קאבול.
ב-23 בדצמבר 1979 פלשה ברית המועצות לאפגניסטן וכבשה את העיר. במשך עשר שנים נלחמו מורדי המוג'הידין בתמיכת ארצות הברית נגד הכיבוש הסובייטי.
בשנת 1992 נכבשה העיר על ידי המורדים, אך הם החלו לריב בינם לבין עצמם, דבר שהביא להפסקת כל פעילות המסחר בעיר ולהרס רב. הלחימה בעיר נמשכה עד ספטמבר 1996, אז כבשו הטליבאן את כל העיר, הרגו עשרות אלפי תושבים ובהם הנשיא נג'יבאללה והעבירו את הבירה לקנדהאר.
ב-12 בנובמבר 2001 כבשו כוחות ארצות הברית את העיר, ולאחר כיבוש יתר המדינה, הפכו את העיר לבירת המדינה.
העיר הייתה מוקד לפיגועים רבים לאורך השנים. באוגוסט 2021 עם נטישת הכוחות האמריקאים את אפגניסטן, כוחות הטליבאן כבשו את העיר מחדש.
כלכלה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בעיר מייצרים בעיקר מוצרי ביגוד, רהיטים וסלק סוכר.
דמוגרפיה

לפי תחזית רשמית לתאריך 21 בספטמבר 2020, אוכלוסיית קאבול נאמדה בכ-4.43 מיליון בני אדם. אוכלוסיית העיר משתנה זמן רב עקב המלחמות וסכסוכים. היעדר מפקד אוכלוסין מעודכן גורם לכך שישנן הערכות שונות של האוכלוסייה.
תחבורה

במרחק 25 קילומטרים מהעיר ממוקם נמל התעופה הבינלאומי קאבול, שהוא גם נמל התעופה הראשי של המדינה. הנמל משמש בסיס לחברת התעופה הלאומית של אפגניסטן אריאנה נתיבי אוויר אפגנים ועוד מספר חברות פרטיות. טרמינל בינלאומי חדש נבנה על ידי ממשלת יפן והחל לפעול מאז 2008. הטרמינל הוא הראשון מבין שלושה שמתוכננים להיפתח. השניים האחרים יפתחו כשהתנועה האווירית תגדל. בנוסף יש גם טרמינל צבאי ובאגף של הנמל נעשה שימוש על ידי הכוחות המזוינים של ארצות הברית וחיל האוויר האפגני. גם נאט"ו משתמשת בנמל התעופה של קאבול, אבל רוב התנועה הצבאית נמצאת בבסיס בגרם מצפון לקאבול.
בקאבול אין עדיין שירותי רכבות, אף שהממשלה תכננה לבנות מסילות לצפון ולמזרח ולהוסיף מסילת רכבת תחתית בעיר.
אתרים בעלי חשיבות

מינאר-י אסתיקלאל - עמוד העצמאות
קברו של שאה טימור
מבצר באלא היסאר
ארמון דאר אל-אמאן
הגלריה הלאומית של אפגניסטן
המוזיאון הלאומי האפגני
הערות שוליים

↑  Afghanistan: Administrative Division (Provinces and Districts) - Population Statistics, Charts and Map, citypopulation.de
צילום פנורמי של מזרח העיר
| --- | --- |
בקרת זהויות :  NLI: 987007548057305171  BNE: XX458996  BnF: cb153034962 (data)  GND: 4029127-3  LCCN: n80056678  MusicBrainz: 422967c2-1619-4ab4-9182-5cd8926fc7ab  NARA: 10044238  NKC: ge205286  TDVİA: kabil--afganistan  VIAF: 150371535   WorldCat (עם VIAF): 150371535 
מסגד בפארק באג-י באבור, קאבול
ג'ונתן סטרג'ס

ג'ונתן סטורג'ס (באנגלית: Jonathan Sturges‏; 23 באוגוסט 1740 – 4 באוקטובר 1819) היה עורך דין, משפטן ופוליטיקאי אמריקאי מפיירפילד, קונטיקט. הוא ייצג את קונטיקט כציר בקונגרס הקונטיננטלי ובבית הנבחרים של ארצות הברית.
ביוגרפיה > ראשית חייו

סטרג'ס נולד בפיירפילד שבמושבת קונטיקט שם אביו, סמואל (1712–1771) היה מודד. אמו, אן (בר) סטרג'ס הייתה אשתו השנייה של סמואל.  סבא רבא שלו, גם ג'ונתן סטרג'ס (1624–1700), היה אחד המתיישבים המקוריים של העיירה.
סטרג'ס סיים את לימודיו בייל ב-1759. הוא קיבל את התואר השני שלו מייל ב-1761, ואת התואר דוקטור למשפטים מייל ב-1806. הוא למד משפטים והתקבל ללשכת עורכי הדין במאי 1772. הוא החל לעסוק בעריכת דין בפיירפילד.
ביוגרפיה > קריירה

כניסתו של סטרג'ס לשירות הציבור החלה כאשר שכניו בפיירפילד שלחו אותו לבית הנבחרים של קונטיקט ב-1772. הוא הוחזר מדי שנה עד 1784. ב-1773 הוא שירת את מחוז פיירפילד כשופט שלום, וב-1775 שימש כשופט של בית המשפט לצוואות. קונטיקט שלחה אותו כציר לקונגרס הקונטיננטלי ב-1786. הוא כיהן כחבר במועצת העוזרים של קונטיקט מ-1786 עד 1788, ובמקביל כיהן כשופט בבית המשפט העליון לערעורים בקונטיקט מ-1786 עד 1789.
כאשר הוקמה ממשלת ארצות הברית החדשה, הבוחרים בחרו בו לבית הנבחרים של ארצות הברית כמועמד המפלגה הפרו-אדמיניסטרטיבית. הוא כיהן שתי קדנציות בקונגרס מ-4 במרץ 1789 עד 3 במרץ 1793. סטרג'ס היה אחד משבעת הנציגים שהצביעו נגד חוק העבדים הנמלטים משנת 1793.
עם שובו הביתה, הוא מונה לשופט עמית של בית המשפט העליון בקונטיקט, שם כיהן מ-1793 עד 1805. הוא היה אלקטור נשיאותי ב-1797 וב-1805.
ביוגרפיה > חיים אישיים

בשנת 1760 נישא סטרג'ס לדבורה לואיס. נולדו להם ארבעה ילדים משותפים. בנם, לואיס בר סטרג'ס, שירת גם הוא כמו אביו בקונגרס האמריקני. ג'ונתן סטרג'ס, פטרון אמנויות חשוב בעיר ניו יורק, היה נכדו.